เมื่อระดับน้ำตาลไม่ดีมาเป็นระยะเวลานาน ทำให้เกิดปัญหาใดบ้าง
อัมพาต 360 องศา เบาหวานกับอัมพาต อัมพาต 360 องศา เบาหวานกับอัมพาต โรคเบาหวานใครๆ ก็ไม่อยากเป็น เพราะกลัวว่าต้องควบคุมอาหาร ต้องอดของหวาน ต้องฉีดยา กลัวเป็นแผลไม่หาย กลัวถูกตัดขา แต่กลับไม่มีใครกลัวว่าจะเป็นอัมพาตหรือโรคหลอดเลือดหัวใจตีบ กล้ามเนื้อหัวใจขาดเลือด ทั้งๆ ที่เป็นภัยที่ร้ายแรงมาก รวมทั้งภาวะไตวายด้วย การเกิดโรคอัมพาตในผู้ป่วยเบาหวานนั้น พบบ่อยมากๆ ยังมีความเข้าใจไม่ถูกต้องหลายประเด็นเกี่ยวกับโรคเบาหวานกับอัมพาต ดังนี้ ไม่ทราบว่าโรคเบาหวานเป็นโรคที่ก่อให้เกิดโรคอัมพาต จากทุกๆ การศึกษาพบว่าผู้ป่วยโรคอัมพาตพบร่วมกับผู้ป่วยที่เป็นโรคเบาหวานมาก่อนสูงมาก อาจพบบ่อยตั้งแต่ร้อยละ 20- 40 การตรวจพบว่าผู้ป่วยโรคอัมพาตมีระดับน้ำตาลที่สูงในวันแรกๆ ชองการนอนรักษาในโรงพยาบาลด้วยอาการอัมพาต พบว่าผู้ป่วยจะมีผลการรักษาที่ไม่ดี เสียชีวิตหรือมีภาวะแทรกซ้อนสูงกว่า รวมทั้งถ้าให้การรักษาด้วยยาละลายลิ่มเลือดก็มีโอกาสเลือดออกสูงกว่าด้วย ระดับน้ำตาลที่สูงไม่เห็นจะมีอันตรายอะไรเลย มาหาแพทย์แต่ละครั้งก็ตรวจพบน้ำตาลสูง 300-400 ก็สบายดี ไม่มีอาการผิดปกติใดๆ ไม่เห็นจะมีแผลที่หายยาก ไม่ทราบว่าการปล่อยให้น้ำตาลสูงแบบนี้มีแต่ผลเสียต่อร่างกาย ถ้าต้องการให้ผลตรวจเลือดได้ผลดี ก็เพียงแค่การทานอาหารน้อยลง คุมอาหารก่อนมาพบแพทย์ 3-5 วัน น้ำตาลก็ปกติ ไม่จำเป็นต้องควบคุมอาหารทั้งเดือน หารู้ไม่ว่าการทำแบบนี้ ไม่มีผลดีอะไรกับเราเลย มีแต่ผลเสียที่สะสมมากขึ้นเรื่อยๆ และการทำแบบนี้อาจทำให้แพทย์ไม่ทราบว่าผู้ป่วยมีน้ำตาลที่สูง ไม่ได้ปรับการรักษาให้เหมาะสม ยิ่งส่งผลเสียต่อร่างกายมากขึ้นอีก การทานยาไม่สม่ำเสมอก็ไม่เห็นจะเป็นอะไร น้ำตาลสูงบ้าง ดีบ้างไม่เป็นอะไรหรอก การทำให้ระดับน้ำตาลแกว่งขึ้นๆ ลงๆ ส่งผลเสียต่ออวัยวะต่างๆ มาก โดยเฉพาะสมอง เพราะเซลล์เดี๋ยวเหี่ยว เดี๋ยวบวม สมองก็จะมีโอกาสเกิดโรคได้มาก รวมทั้งการเกิดผลเสียต่อระบบประสาทส่วนปลายด้วย การทานยาหลายชนิดจะส่งผลเสียต่อไต ต่อตับก็เลยไม่ค่อยยอมทานยา เพราะกลัวผลเสีย เป็นความเข้าใจที่ไม่ถูกต้องอย่างยิ่ง เพราะการที่ทานยาไม่สม่ำเสมอ ทำให้ไม่สามารถควบคุมระดับน้ำตาลได้ ก็จะได้รับผลเสียจากระดับน้ำตาลที่สูง ทำให้เกิดภาวะไขมันเกาะตับ ไตเสื่อมได้มากขึ้น สุดท้ายเมื่อระดับน้ำตาลไม่ดีมาเป็นระยะเวลานาน ก็ทำให้เกิดปัญหาหลอดเลือดตีบแข็ง เกิดการตีบแคบของหลอดเลือดหัวใจ หลอดเลือดสมอง แล้วก็เป็นอัมพาต ถูกตัดขา เพราะมีปัญหาหลอดเลือดส่วนปลายของขาตีบตันด้วย ด้วยเหตุนี้เราทุกคนต้องควบคุมระดับน้ำตาลให้ดี อย่าให้สูง ด้วยการตรวจเช็คสุขภาพ ตรวจวัดระดับน้ำตาล อย่าให้เป็นเบาหวาน ถ้าเป็นเบาหวานก็ต้องควบคุมระดับน้ำตาลให้ดีตลอดเวลา เพื่อเป็นการป้องกันไม่ให้เกิดภาวะแทรกซ้อน และป้องกันไม่ให้เกิดโรคอัมพาต โปรดจำไว้ว่าระดับน้ำตาลที่สูง โรคเบาหวานนั้นเป็นอันตรายต่อสุขภาพอย่างยิ่ง
เมื่อระดับน้ำตาลไม่ดีมาเป็นระยะเวลานาน ทำให้เกิดปัญหาหลอดเลือดตีบแข็ง เกิดการตีบแคบของหลอดเลือดหัวใจ หลอดเลือดสมอง แล้วก็เป็นอัมพาต ถูกตัดขา เพราะมีปัญหาหลอดเลือดส่วนปลายของขาตีบตันด้วย
อายุรศาสตร์ (อายุรศาสตร์) - Internal Medicine